director de l'Escola Agrària de Vallfogona de Balaguer
de l'1 de juny al 30 de setembre: de dilluns a divendres, de 8.30 a 15 h.
del 15 de desembre al 10 de gener: de dilluns a divendres, de 8.30 a 15 h.
Les escoles agràries són centres de formació del departament competent en matèria d'agricultura, ramaderia, pesca i alimentació.
Estan adscrites a la direcció general competent en matèria de formació, transferència tecnològica i innovació en l'àmbit agroalimentari.
Impartir formació professional inicial emmarcada en la família agrària, alimentària i d'altres famílies amb vinculació al món agroalimentari i rural.
Impartir certificats de professionalitat de la família agrària, alimentària i d'altres famílies amb vinculació al món agroalimentari i rural.
Millorar les competències professionals de les persones que s'incorporen al sector i de tots els professionals que treballen en el món rural a través de la formació professional i de la formació per a l'ocupació.
Promoure, coordinar i impartir programes de formació professional per a l'ocupació per a persones que s'incorporen a l'empresa agroalimentària i rural, i per als professionals del sector, analitzant les especials necessitats de les dones en la incorporació a aquest sector.
Posar en valor les competències professionals assolides per l'experiència professional, a partir dels mecanismes que s'estableixin per part dels departaments competents en matèria de ensenyament i ocupació.
Impulsar la innovació i la transferència tecnològica dins del sector agroalimentari i rural.
Detectar necessitats per impartir programes de formació i transferència tecnològica adaptats al territori.
Fer el seguiment de les actuacions realitzades per d'altres promotors en l'àmbit de la formació i la transferència tecnològica agroalimentària.
Donar suport en l'àmbit de la formació i la innovació a les polítiques del departament competent en matèria d'agricultura, ramaderia, alimentació i medi natural.
Altres funcions que li siguin encarregades pel departament competent en matèria d'agricultura, ramaderia, alimentació i medi natural.
Principis d'actuació en què es fonamenta el funcionament de les escoles agràries:
Desenvolupar els programes de formació, transferència tecnològica, innovació i emprenedoria d'acord amb les polítiques del departament competent en matèria d'agricultura, ramaderia, alimentació i medi natural.
Treballar en xarxa entre les escoles i amb els diferents agents públics i privats del territori com a principi bàsic per aconseguir l'eficiència en la gestió de programes, de recursos humans, funcionals i materials.
Organitzar la seva activitat considerant l'àrea d'influència territorial i/o una especialització sectorial o tecnològica que doni/n resposta a les necessitats formatives del sector agroalimentari i rural.
Participar en iniciatives/reunions/fòrums/comissions del departament competent en matèria d'agricultura, ramaderia, alimentació i medi natural i del territori en la línia de la seva especialització i/o territorialitat essents observadors, receptors i emissors actius de propostes per programar actuacions.
Treballar a partir de paràmetres de qualitat mitjançant la implantació d'un sistema de qualitat i millora contínua.
Promoure l'ús de les noves tecnologies mitjançant la seva integració en el desenvolupament dels programes de formació.
Adaptar-se als nous formats i sistemes de formació que permeten l'adequació de l'oferta a les necessitats dels diferents sectors.
Treballar amb materials didàctics i programes innovadors i de referència per a un servei a la formació de qualitat per als estudiants i per a la resta de promotors de formació públics i privats.
Òrgans de govern de les escoles agràries:
- El/la director/a, òrgan unipersonal que integra l'equip directiu.
- L'equip directiu, format pel/per la director/a, el/la cap de programes i el/la secretari/ària.
- El claustre, és l'òrgan col·legiat de participació en el govern de les escoles agràries del personal tècnic amb funcions de formació i transferència tecnològica.
- El consell escolar, és l'òrgan col·legiat de participació de la comunitat escolar en el govern del centre.